**Ku khomiwa ka xibalo eka vanyanyuri na van'wamitlangu** **lava nga riki vatshami**

**Xana i yini?**

Hakelo yihi na yihi eka vanyanyuri na van'wamitlangu lava nga riki vatshami, eka migingiriko yo karhi leyi humelelaka eAfrika-Dzonga, yi fanele yi khomeriwa xibalo xa 15%. Mutshami (xik. mutlakusi, museketeri, munhu loyi a lulamisaka ntirho kumbe ntlangu) loyi a nga na vutihlamuleri byo hakela n'wamitlangu wa matiko mambe kumbe munyanyuri u fanele a khoma xibalo ku suka eka hakelo no yi hakela eka SARS. Laha ku nga riki na nghenelelo wa mutshami xiboho xa xibali xi vekiwa hi ku kongoma eka vanyanyuri na van'wamitlangu va matiko mambe. 15% yo khomiwa ka xibalo i xibalo xo hetelela naswona tihakelo kumbe mixengetelo ti nga susiwa.

**I mani loyi a nga na vutihlamuleri byo hakela xibalo?**

Mutshami loyi a lulamisaka kumbe ku tlakusa ntirho no hakela muholo eka nsini kumbe n'wamitlangu loyi a nga riki mutshami u fanele a hakela xibalo eka SARS. Laha loyi a nga riki mutshami a hakelaka muholo eka vanyanyuri kumbe van'wamitlangu lava nga riki vatshami, vanyanyuri kumbe van'wamitlangu va na vutihlamuleri byo kongoma byo hakela xibalo.

**Ku ta humelela yini loko ndzi nga landzeleli?**

Mutshami a nga voniwa nandzu no hakela ndzihi kumbe ku ya ekhotsweni eka nkarhi lowu nga hundziki malembe mambirhi loko va tsandzeka ku:

* Tivisa SARS mayelana na ntirho lowu kunguhatiweke;
* Khoma xibalo eka vanyanyuri kumbe van'wamitlangu loyi a nga riki vatshami;
* Hakela xibalo lexi khomiweke eka SARS.

  Ntsandzeko wo landzelela wu nga fikelerisa eka ku va mutshami yena n'wini a byarhiwa vutihlamuleri eka hakelo xa xibalo lexi khomiweke. Laha munyanyuri kumbe n'wamitlangu loyi a nga riki mutshami a amukelaka muholo ku suka eka loyi a nga riki mutshami naswona a nga tivisi swibalo, munyanyuri kumbe n'wamitlangu yoloye a nga aleriwa ku nghena loko a vuya laha Afrika-Dzonga.

**Ku khomiwa ka mpimo wa xibalo swi ta tirhisiwa rini?**

Mipimo ya xibalo ya ntolovelo yi ta tirhisiwa ematshan'wini ya ku khomiwa ka mpimo wa xibalo laha munyanyuri kumbe n'wamitlangu loyi a nga riki mutshami a nga kona:

* Mutirhi wa mutshami; na
* Va a ri kona hi nyama eAfrika-Dzonga eka nkarhi lowu hundzaka 183 wa masiku hi ntalo enkarhini wa nkarhi wa 12 wa tin'hweti tihi na tihi lowu sungulaka kumbe ku hela eka lembexibalo leri ku nyanyula swi nga humelela hi rona eAfrika-Dzonga.

U hakela njhani xibalo?

Magoza lama landzelaka ma fanele ku landzeriwa:

**Goza 1 - Tivisa**

Mutshami loyi a nga na vutihlamuleri bya masungulo byo lulamisa ku nyanyula hi munyanyuri kumbe n'wamitlangu loyi a nga riki mutshami eAfrika-Dzonga, u fanele ku tata NR01 – Xitiviso xa Matirhelo ma Munyanyuri kumbe N’wamitlangu – Fomo ya le Handle. Loko ku ri na muthori loyi a nga riki mutshami xiboho lexi xi vekiwile hi ku kongoma eka vanyanyuri na van'wamitlangu. Fomo leyi yi fanele ku rhumeriwa eka Xipano xa Nsini lexi Endzeleke eka 14 wa masiku endzhakukaloko ntwanano lowu hlanganisiweke wu endliwile na munyanyuri kumbe n'wamitlangu. Matsalwa lama landzelaka lama longoloxiweke eka ndzimana ya D ya fomo ya NR01 ma fanele ma heleketa NR01:

* Khopi leyi sayiniweke ya mitwanano exikarhi ka vanyanyuri na van'wamitlangu na mululamisi/mutlakusi loyi a nga mutshami
* Tikhopi ta phasipoto
* Mahlayelelo ma ku khomiwa ka xibalo
* Ntiyisiso wa malinghena hinkwayo leyi horiweke laha SA
* Ntiyisiso wa mpimo wa cincano lowu nyikiweke hi bangi ya swa bindzu ya laha SA.

  Mutshami u fanele a:

* Imeyila matsalwa eka dswart@sars.gov.za na cc nres@sars.gov.za.

**Goza ra 2 - Tsarisa muhakelaxibalo no humesa ntlheriso**

Munyanyuri kumbe n'wamitlangu loyi a nga riki mutshami (muhakelaxibalo) u tsariseriwa swikongomelo swa xibalo xa malinghena naswona nomboro ya rheferense yi ta nyiketiwa.

**Goza ra 3 - Nhlahluvo**

Malinghena leyi kombisiweke eka nhlayelo wa xibalo lowu rhumeriweke na NR01 wu ta tirhisiwa ku humesa nhlahluvo wa xibalo. Mitsengo ya matiko mambe yi ya cinceriwa eka Rhandi ya Afrika-Dzonga eka nxavo wa nhundzu lowu faneleke lowu nyikiweke hi bangi eka siku leri ntsengo wu nga khomiwa hi rona.

**Goza 4 - Kaneta kumbe u aphila**

Loko muhakelaxibalo a swi tsakela, a nga kaneta nhlahluvo. Muhakelaxibalo kumbe mutlakusi u fanele a tata Xitiviso xa Nkaneto (NOO) no xi imeyila eka munhu loyi a kombisiweke eka papila ra nhlahluvo eka 30 wa masiku ma nhlahluvo. Oditara yi ta anakanya nkaneto.

**Goza ra 5 - Vutihlamuleri bya mutshami byo khoma xibalo**

* Muhakelaxibalo / mutlakusi u fanele a hakela xibalo eka SARS hi ku tirhisa nomboro ya rheferense ya xibalo xa malinghena ya munyanyuri kumbe n'wamitlangu loyi a nga riki mutshami leyi nga ta kombisiwa eka nhlahluvo.
* Laha mutshami a khomaka xibalo, xibalo xi fanele xi hakeriwa eka SARS eka nomboro ya rheferense ya xibalo xa malinghena ya munyanyuri kumbe n'wamitlangu loyi a nga riki mutshami ku nga si hela n'hweti ku landzela n'hweti enkarhini lowu xibalo xi nga susiwa kumbe ku khomiwa hi wona.
* Laha mutshami a tsandzekaka ku hakela xibalo lexi khomiweke:
	+ Laha mutshami a nga tsariselangiki PAYE, SARS yi ta tsarisela mutshami eka swikongomelo swa PAYE no pfuxa nhlahluvo wo engetelela wa PAYE eka ntsengo lowu faneleke ku hakeriwa en'hwetini leyi xibalo a xi fanele ku hakeriwa hi yona.
	+ Loko mutshami a tsariseriwile PAYE, nhlahluvo wo engetelela wa PAYE wu ta pfuxiwa eka ntsengo lowu faneleke ku hakeriwa eka n'hweti leyi xibalo a xi fanele ku hakeriwa hi yona.
* Mutshami u fanele ku rhumela ndzinganiso wa timali wa EMP501 eka SARS emakumu ka lembe ra nhlahluvo.
* Munyanyuri kumbe n'wamitlangu loyi a nga riki mutshami a nga ha ri na vutihlamuleri bya nhlahluvo wa xibalo xa malinghena lowu pfuxiweke naswona kwalaho nhlahluvo wu ta humesiwa eka vona.

**Goza ra 6 - Setifikheti ya Mbhasiso ya Xibalo na Setifikheti ya Xikweleti xa Xibalo**

Setifikheti ya mbhasiso ya xibalo yi nga ha komberiwa ku pfumelela bangi ya bindzu ra mutshami ku humesa nete ya ntsengoxilaveko wa matirhelo eka munyanyuri kumbe n'wamitlangu la nga riki mutshami. Setifikheti ya khirediti ya xibalo yi ta humesiwa kan'we ntsena loko xibalo xi hakeriwile hi ntalo.

**Xana u lava ku pfuniwa?**

Loko u lava mpfuno wihi na wihi, vona vuxokoxoko bya hina bya vutihlanganisi laha.